|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| *Nepaprastos lenktynės* |
| --- |
|  |
| Žanras | Realybės šou |
| Vedėjas (-ai) | Phil Keoghan |
| Gamyba |
| Šalis | Jungtinės Amerikos Valstijos JAV |
| Sezonai | 29 |
| Serijos | 342 |
| Transliacija |
| Leidėjas (-ai) | CBS |
| Eterio laikotarpis | 2001 m. rugsėjo 5 d. – dabar |

Žaidimo vedėjas Phil Keoghan
**Nepaprastos lenktynės** (angl. *The Amazing Race*) – amerikiečių realybės šou, kuriame paprastai dalyvauja 11 komandų, kurias sudaro du žaidėjai, lenktyniaujantys aplink pasaulį.

Pirmoji serija CBS televizijoje pasirodė 2001 m. rugsėjį. Tai ilgiausias Amerikoje rodomas realybės šou.

Projekte yra 12 etapų, kuriuose žaidėjai turi įveikti tiek fiziškai, tiek protiškai sunkius iššūkius. Komandos turi atlikinėti užduotys, bendrauti su vietos gyventojais, siekdami įveikti iššūkius ar judėti viešuoju transportu – lėktuvu, laivu, ir kt. Į stotelę paskutinė atvykusi komanda būna pašalinama arba komandai skiriama papildoma rungtis, tačiau pirma atvykusi komanda laimi prizą. Finale kaunasi trys komandos dėl 1 mln. JAV dolerių piniginio prizo.

Lietuvoje šią laidą rodė LRT ir TV6 kanalas.

Maršruto žymekliai
------------------

Taip atrodo standartinis maršruto žymeklisTaip atrodo standartinis maršruto žymeklis
Maršruto žymeklis yra dvispalvė vėliavėlė, kuri nurodo kur yra kitas vokas, pažymi automobilius, kuriais dalyviai turi važiuoti, nurodo kryptį ir kt.

Žymekliai yra naudojami nuo pirmojo sezono, tačiau pirmajame sezone jie buvo geltoni su balta juosta. Antrajame sezone baltą spalvą pakeitė raudona, vėliau spalvos nekito.

Užuominos
---------

Užuominos tai yra vokas, kuriame yra informacija, kuri nurodo, ką toliau daryti. Užuominos būna kelių rūšių:

#### Route Information (Nurodymai)

Nurodymai yra mėlynos spalvosNurodymai yra mėlynos spalvos
Šioje užuominoje yra nurodoma, kur vykti, arba ką daryti toliau.
  

#### Detour (Pasirinkimas)

Pasirinkimas yra geltonos spalvosPasirinkimas yra geltonos spalvos
Šioje užuominoje reikia pasirinkti iš dviejų rungčių, ir vieną atlikti. Rungtį atlieka abu komandos nariai.
  

#### Roadblock (Rungtis)

Rungtis yra raudonos spalvosRungtis yra raudonos spalvos
Rungtis yra užduotis, kurią vienas komandos narys turi kuo greičiau ir tiksliau atlikti.
  

#### Fast Forward (Šuolis)

Šuolis yra žalios spalvosŠuolis yra žalios spalvos
Šuolis yra rungtis, kurią įvykdžiusi komanda iškart gali važiuoti į stotelę ir pralesti kitas rungtis. Šuolį vykdo abu komandos nariai, ir šią rungtį gali įvykdyti viena komanda, o kitos komandos turi grįžti ir įvykdyti visas likusias užduotis

Kita
----

#### U-Turn (Sulėtinimas)

Sulėtinimas yra geltonasSulėtinimas yra geltonas
Sulėtinimas, įvestas nuo 12 sezono. Viena komanda gali sulėtinti kitą. Per žaidimą galima lėtinti tik vieną kartą. Sulėtinta komanda artimiausioje pasirinkimo rungtyje turi atlikti abi rungtis.
  

#### Speed Bump (Papildoma rungtis)

Tai rungtis, kurią turi vykdyti komanda, kuri anksčiau atvyko paskutinė ir nebuvo pašalinta bei gavo šią rungtį.
  

#### Express Pass (Specialus leidimas)

Specialus leidimas įvestas 17 sezone. Jis skiriamas kaip dovana pirmai į stotelę atvykusiai komandai. Specialus leidimas dažniausiai skiriamas pirmame etape. Su juo galima praleisti bet kokią rungtį iki 8 etapo.

Šalys, kuriose vyko Nepaprastos lenktynės

|  |  |
| --- | --- |
|  | **Vikiteka: Nepaprastos lenktynės** – vaizdinė ir garsinė medžiaga  |